text: Mange vågner op til hvide veje og fortove
  06 februar 2017 kl. 05.29
  Natten til mandag er der faldet sne mange steder, så ugen begynder med sneglatte fortove, der skal ryddes - og vejene kan være fedtede og glattede. I Tønder Kommune har sneplovene været i aktion.
  Mandag morgen ligger temperaturen omkring frysepunktet og lige over, så sneen på vejene bliver hurtigt forvandlet til noget, der ligner brun sæbe og giver fedtede kørebaner. 
  Både snemængde og temperaturer gør det nok tvivlsomt, om der mandag formiddag kan bygges snemænd og køres på kælke.
  Biler, der har stået ude natten over, skal skrabes rene for sne inden kørslen. Der er også grund til,  at lastbiler tjekkes grundigt for sne og is på taget af ladet, så flyvende sneflager og isklumper undgås i morgentrafikken.
  Snemængden svinger meget fra sted til sted. I Tønder-området har sneplovene været ude i nat.
  Meldingen fra de to politikredse i TV SYDs område er mandag morgen, at sne og glatføre ikke har været årsag til uheld i nattens løb.
  Der saltes i hele Syd og Sønderjyllands politikreds, ligesom der bruges plov i Tønder kommune.   #politidk
  
  